Majapahit

Majapahit (Sanskerta: Wilwatikta) adolah sabuah kakaisaran yang bapusat di Jawa Timur, Indonesia, yang pernah badiri sakitar 1293 hinggo 1527 M. Kakaisaran iko ditagakkan dek Raden Wijaya manantu Kertanagara, Rajo di rajo Singosari tarakhir, dan mancapai puncak kajayaannyo manjadi kemaharajaan raya yang manguasai wilayah yang lueh di Nusantara pado maso kakuasaan Hayam Wuruk, yang bakuaso dari tahun 1350 hinggo 1389.

Kemaharajaan Majapahit adolah kemaharajaan Hindu-Buddha terakhir yang manguasai Nusantara dan dianggap sabagai monarki yang paliang gadang dalam sijarah Indonesia. Manuruik Negarakertagama, kakuasaannyo tabantang dari Jawa, Sumatra, Semenanjung Malaya, Kalimantan, Filipina (Kepulauan Sulu, Manila (Saludung)), Sulawesi, Papua, dan lainnyo.

Lueh wilayah

Manuruik Kitab Negarakretagama 
Manuruik Kakawin Nagarakretagama pupuh XIII–XV, daerah kekuasaan Majapahit maliputi Sumatra, semenanjung Malaya, Kalimantan, Sulawesi, kepulauan Nusa Tenggara, Maluku, Papua, Tumasik (Singapura) dan sabagian kapulauan Filipina. Sumber ini manunjuakan bateh terluas sakaligus puncak kajayaan Kemaharajaan Majapahit.

Manuruik Kidung Sunda 
Manuruik Kidung Sunda pupuh 1 bait 54b dan 65a, kakuasaan Majapahit maliputi Palembang, Tumasik (Singapura), Sampit, Madura, Bali, Koci (Cochinchina, Vietnam), Wandan (Banda, Maluku Tengah), Tanjungpura (Kalimantan) jo Sawakung (Pulau Sebuku).

Manuruik Kidung Harsa-Wijaya 
Kidung Harsa Wijaya mancatat wilayah Majapahit di lua Jawa antaro lain Bali, Tatar, Tumasik, Sampi, Gurun, Wandan, Tanjung-pura, Dompo, Palembang, Makasar, jo Koci.

Manuruik Serat Pararaton 
Salamo maso pamarintahan Hayam Wuruk (1350 sampai 1389) ado 12 wilayah pusat Majapahit, yang dikelola dek karabat dakek rajo.

Manuruik Prasasti Waringin Pitu 
Sadangkan dalam Prasasti Waringin Pitu (1447 M) disabuikkan bahwa pamarintahan Majapahit dibagi manjadi 14 daerah bawahan, yang dipimpin dek saurang yang bagala Bhre. Daerah-daerah bawahan tasabuik adolah:

 Kahuripan
 Daha
 Tumapel

 Wengker
 Matahun
 Wirabumi

 Kabalan
 Kembang Jenar
 Pajang 

 Jagaraga
 Keling
 Kelinggapura

 Singhapura
 Tanjungpura

Manuruik kitab Sulalatus Salatin jo buku Suma Oriental 
Manuruik sumber-sumber lua, sarupo Sulalatus Salatin jo buku Suma Oriental ciptaan Tome Pires. Daerah-daerah ini termasuk:

 Indragiri di Sumatra jo Siantan (sekarang Pontianak pado pasisia barat Kalimantan), yang manuruik Sulalatus Salatin, diberikan sabagai hadiah panikahan kapado Kesultanan Malaka ateh panikahan sultan Mansur Syah dari Malaka jo putri Majapahit. Sultan Mansur Syah mamarintah pado tahun 1459–1477, sahinggo pado tahun 1447 artinyo Indragiri jo Siantan masih dibawah kakuasaan Majapahit.
 Jambi jo Palembang, yang hanyo mulai lapeh dari ganggaman Majapahit ketiko diambial-aliah dek Kesultanan Demak pado saat maso perangnyo malawan Majapahit yang diparintah Ranawijaya. Parang antaro Demak jo Majapahit tajadi sakitar tahun 1478–1498 katiko Ranawijaya mambunuah Bhre Kertabhumi dan tausia baliak ka Daha dek pasukan Demak.
 Bali yang marupokan daerah pangungsian tarakhir para bangsawan, seniman, pendeta jo panduduak agamo Hindu di Jawa katiko Majapahit runtuah dek Demak.

Daftar pajabaik Majapahit

Rajo-rajo Majapahit 

Para panguaso Majapahit adolah penerus dari keluarga karajaan Singosari, yang dirintis dek Sri Ranggah Rajasa, pandiri Wangsa Rajasa pado akhia abaik ke-13. Berikuik adolah daftar panguaso Majapahit. Parhatikan bahwa tadapek pariode kakosongan antaro pamearintahan Rajasawardhana (panguaso ke-8) jo Girishawardhana yang mungkin diakibatkan dek krisis suksesi yang mamacahkan kaluarga karajaan Majapahit menjadi dua kalompok.

Namo gala

Girindrawarddhana 
Girīndrawarddhana adolah gala rajo Majapahit tarakhir. Rajo Majapahit yang manggunokan gala iko adolah anak-anak dari Suraprabhawa (Singhawikramawardhana) (Rajo Majapahit ka-10), yaitu: Dyah Wijayakarana, Dyah Wijayakusuma jo Dyah Raṇawijaya gala iko ditamukan dalam Prasasti Waringinpitu yang batahun 1369 Saka (1447 M), serato Prasasti Ptak (OJO XCI) jo Prasasti Jiwu (OJO XCII–XCV) yang kaduonyo batahun 1408 Saka (1486 M).

Brawijaya 
Brawijaya atau Bhra Wijaya atau Prabu Brawijaya adolah gala yang dianggap melakek pado panguaso Majapahit. Di Mojokerto ditamukan situs makam Putri Campa yang diyakini sabagai istri Brawijaya. Batu nisan makam tersebut barangka tahun 1448, jatuah pado maso pamarintahan Kertawijaya. Hal iko manimbulkan pandapek bahwa, tokoh Brawijaya identik jo Kertawijaya. Bahkan, dalam bagan silsilah yang ditamukan pado pamakaman Ratu Kalinyamat di Jepara, ditulis namo Kertawijaya sabagai namo ayah Raden Patah.

Tokoh lain yang dianggap identik jo Brawijaya adolah Dyah Ranawijaya, yang namonyo tadapek dalam panutupan naskah Pararaton. Seringkali Kertawijaya disabuik Brawijaya I, sadangkan Dyah Ranawijaya disabuik Brawijaya V.

Sabagai gala historis, gala iko diragukan karano sampai kini indak ado sumber dari maso Majapahit yang manyabuikkan adonyo gala Brawijaya.

Daftar perdana menteri 
1. Patih Nambi (Prasasti Penanggungan, 1296 M)

2. Patih Dyah Halayudha (Prasasti Sidateka, 1323 M)

3. Patih Arya Tadah (Prasasti Berumbung, 1329 M)

4. Patih Gajah Mada (Prasasti Batur jo Bendasari) (1357 – 1368) tigo tahun lamonyo tajadi kakosongan jabatan Patih

5. Patih Gajah Enggon (1371 – 1398)

6. Patih Gajah Manguri (1398 – 1410)

7. Patih Gajah Lembana (1410 – 1413)

8. Patih Tuan Kanaka (1413–.....ado karancuan dalam panulisan kitab Pararaton dalam hal iko)

9. Patih..... ????

10. Patih Gajah Geger (Prasasti Waringin Pitu, 1447 M)

11. Patih.... ????

12. Patih.... ????

13. Patih Wahan

14. Patih Udara

Katarangan: - Nam Patih dari nomor ampek sampai nomor delapan, tatulis dalam Kitab Pararaton.

Dharmaputra 
Anggota Dharmaputra tasabuik adolah Ra Kuti, Ra Semi, Ra Tanca, Ra Wedeng, Ra Yuyu, Ra Banyak, jo Ra Pangsa.

Hubungan diplomatik 
Hubungan diplomatik jo negara lain dijalehan dari Kakawin Nagarakretagama pupuh 15, bait 1, langkoknyo adolah:

Pola kasatuan politik khas sijarah Asia Tenggara purba sarupo iko kamudian diidentifikasi dek sijarawan modern sabagai "mandala", yaitu kasatuan yang politik ditantuan dek pusaik atau inti kakuasaannyo daripado pabatasannyo, dan dapek tasusun ateh babarapo unit politik bawahan tanpa integrasi administratif lebiah lanjuik. Daerah-daerah bawahan yang tamasuak dalam lingkup mandala Majapahit, yaitu wilayah Mancanegara jo Nusantara, umumnyo mampunyoi pamimpin asli panguaso daerah tersebut yang manikmati kabebasan internal cukuik lueh. Wilayah-wilayah bawahan ini meskipun saketek-banyak dipangaruhi Majapahit, tetap manjalankan sistem pamarintahannyo sendiri tanpa tarintegrasi lebiah lanjuik dek kakuasaan pusat di ibu kota Majapahit. Pola kakuasaan mandala iko juo ditamukan dalam karajaan-karajaan sabalumnyo, sarupo Sriwijaya jo Angkor, serato mandala-mandala tetangga Majapahit yang sezaman; Ayutthaya jo Champa.

Catatan

Rujuakan